40. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ  ΚΑΙ ΔΗΜΟΣΙΩΝ ΕΡΓΩΝ Αριθ. 7863 της 25 Ιουλ./19 Αυγ. 1959 Περί τροποποιήσεως του Οργανισμού των ΣΕΚ και κατανομής των συσταθεισών τεσσάρων θέσεων Υποπροϊσταμένων Υπηρεσίας Έχοντες υπ’ όψιν: 1.Τας διατάξεις του άρθρ. 22 του από 4 Σεπτ. 1935 Ν.Δ/τος «περί διοικήσεως των Σ.Ε.Κ. κλπ.» ως τούτο ηρμηνεύθη και συνεπληρώθη υπό του άρθρ. 7 του Νόμ. 486/43, κυρωθέντος υπό της υπ’ αριθ. 300 της 30 Μαΐου 1946 Πράξεως του Υπουργικού Συμβουλίου. 2.Την υπ’ αριθ. 7574 της 18 Ιουν. 1959 κοινήν απόφασιν των Υπουργών Οικονομικών και Συγκοινωνιών και Δημοσίων Έργων. 3.Την από 29 Απρ. 1959 απόφασιν του Διοικητικού Συμβουλίου των Σ.Ε.Κ. «περί συστάσεως τεσσάρων οργανικών θέσεων Υποπροϊσταμένων Υπηρεσίας και κατανομής αυτών» και 4.Σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών, διατυπωθείσαν εν τω υπ’ αριθ. 412 Πρακτικώ αυτού της 11 Ιουν. 1959, αποφασίζομεν: 1.Αι δια της υπ’ αριθ. 7574 της 18 Ιουν. 1959 κοινής Αποφάσεως των Υπουργών Οικονομικών και Συγκοινωνιών και Δημοσίων Έργων συσταθείσαι τέσσαρες οργανικαί θέσεις Υποπροϊσταμένων Υπηρεσίας κατανέμονται ως ακολούθως: α)1 εις την Υπηρεσίαν Γραμματείας της Γενικής Διευθύνσεως. β)1 εις την Υπηρεσίαν Γραμματείας της Διευθύνσεως Περιφερείας Θεσσαλονίκης και γ)2 εις την Υπηρεσίαν του Κεντρικού Λογιστηρίου, εξ ων η μία μεν εις το Τμήμα Οικονομικής Επιθεωρήσεως, η ετέρα δε εις το Τμήμα Λογιστηρίου Αποθηκών της Διευθύνσεως Περιφερείας Θεσσαλονίκης. 2.Αι δια της αυτής ως άνω αποφάσεως καταργούμεναι θέσεις είναι αι ακόλουθοι: α)Η παρά τη Υγειονομική Υπηρεσία της Γενικής Διευθύνσεως θέσις Γραμματέως Α΄. β)Η μία εκ των δύο θέσεων Γραμματέων Α΄ του Τμήματος Γραμματείας Δ/νσεως Περιφερείας Θεσσαλονίκης. γ)Η μία εκ των δύο θέσεων Γραμματέων Α΄ του τμήματος Οικονομικής Επιθεωρήσεως της Υπηρεσίας Κεντρικού Λογιστηρίου της Δ/νσεως Περιφερείας Θεσσαλονίκης και δ)Η μία εκ των πέντε θέσεων Γραμματέων Α΄ του τμήματος Λογιστηρίου Έλξεως της Υπηρεσίας Έλξεως και Υλικού της Δ/νσεως Περιφερείας Θεσσαλονίκης. 3.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 